Zargarlik sanoatini yanada rivojlantirish uchun qulay shart-sharoitlar yaratish chora-tadbirlari toʻgʻrisida
(resolution, 2024-07-25)

Qimmatbaho metallar va qimmatbaho toshlardan zargarlik buyumlarini ishlab chiqarish quvvatlaridan samarali foydalanish, sohada ruxsat berish tartib-taomillarini takomillashtirish va byurokratik toʻsiqlarni bartaraf etish, buning asosida yangi ish oʻrinlarini yaratish va yosh mutaxassislarni tayyorlash hisobiga kadrlar salohiyatini mustahkamlash maqsadida: 1. Iqtisodiy taraqqiyot va kambagʻallikni qisqartirish vazirligi, Markaziy bank va “Oʻzbekzargarsanoati” uyushmasining 2026-yil 1-martga qadar zargarlik buyumlarini ishlab chiqaruvchilarga qimmatbaho metallarni toʻgʻridan-toʻgʻri shartnoma asosida yoki kechiktirib toʻlash sharti bilan sotish tartibini joriy qilish boʻyicha takliflari maʼqullansin. Belgilansinki: qimmatbaho metallarni ishlab chiqarish boʻyicha davlat buyurtmasi doirasida “Navoiy kon-metallurgiya kombinati” AJ va “Olmaliq kon-metallurgiya kombinati” AJ tomonidan zargarlik buyumlarini ishlab chiqaruvchilarga qimmatbaho metallar keyinchalik xom ashyo koʻrinishida qayta sotish huquqisiz toʻgʻridan-toʻgʻri shartnoma asosida yoki tovar-xom ashyo birjasi orqali narxning 15 foizlik avans toʻlovini amalga oshirgan holda 180 kunga kechiktirib toʻlash sharti bilan sotiladi; kechiktirib toʻlash sharti bilan sotib olingan qimmatbaho metallar uchun toʻlovlarni amalga oshirganda, 30 kun ichida amalga oshirilgan toʻlovlar qismiga — foiz hisoblanmaydi, 31-kundan 180 kun (shu kuni ham) ichida amalga oshirilgan toʻlovlar qismiga — 30-kundan keyin kechiktirib toʻlash imkoniyatidan foydalanilgan kunlarga mos ravishda Markaziy bank asosiy stavkasi miqdorida foiz hisoblanadi; zargarlik markazlarida faoliyat yuritayotgan zargarlik buyumlarini ishlab chiqaruvchilar tomonidan kechiktirib toʻlash sharti bilan sotib olingan qimmatbaho metallar uchun toʻlovlar amalga oshirilganda, 90 kun ichida amalga oshirilgan toʻlovlar qismiga — foiz hisoblanmaydi, 91-kundan boshlab 180 kun (shu kuni ham) ichida amalga oshirilgan toʻlovlar qismiga — 90-kundan keyin kechiktirib toʻlash imkoniyatidan foydalanilgan kunlarga mos ravishda yillik 3 foiz miqdorida foiz hisoblanadi; zargarlik buyumlarini ishlab chiqaruvchilar qimmatbaho metallarni toʻgʻridan-toʻgʻri shartnoma asosida sotib olish uchun “Navoiy kon-metallurgiya kombinati” AJ va “Olmaliq kon-metallurgiya kombinati” AJga qimmatbaho metallarga boʻlgan ehtiyojini koʻrsatgan holda murojaat qiladi; zargarlik buyumlarini ishlab chiqaruvchilar tovar-xomashyo birjasi orqali 180 kunga kechiktirib toʻlash sharti bilan olingan qimmatbaho metallar uchun toʻlovni taʼminlash maqsadida “Navoiy kon-metallurgiya kombinati” AJ va “Olmaliq kon-metallurgiya kombinati” AJ bilan kelishilgan holda bank kafolatini yoki “Tadbirkorlikni rivojlantirish kompaniyasi” AJning kafilligini taqdim etadi; bank yoki Eksportni ragʻbatlantirish agentligi tovar-xomashyo birjasi orqali 180 kunga kechiktirib toʻlash sharti bilan sotilgan qimmatbaho metallar uchun bank kafolatini (kafillikni) shartnoma summasining 85 foizigacha (85 foizi ham kiradi) miqdorda yillik 2 foizgacha komissiya undirgan holda taqdim etadi. Bunda, toʻlov majburiyatlarini taʼminlash maqsadida beriladigan bank kafolati va kafillik boʻyicha xizmat haqini taraflarning kelishuviga asosan qatʼiy miqdorlarda belgilashga ruxsat etiladi. sotiladigan qimmatbaho metall boʻyicha “Navoiy kon-metallurgiya kombinati” AJ va “Olmaliq kon-metallurgiya kombinati” AJ bilan hisob-kitoblar toʻlov kunidagi London qimmatbaho metallar birjasining ertalabki fiksing narxi va Markaziy bankning kursidan kelib chiqib amalga oshiriladi; marvarid, olmos va qimmatbaho toshlarga import bojxona bojlari solinmaydi (Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qaroriga 1-ilovaning 7101 — 7104 TIF TN pozitsiyalari). 2. Belgilab qoʻyilsinki, 2021-yilda kechiktirib toʻlash sharti bilan sotish uchun zarur hajmdagi qimmatbaho metallar “Navoiy kon-metallurgiya kombinati” AJ va “Olmaliq kon-metallurgiya kombinati” AJ tomonidan birja savdolari orqali va toʻgʻridan-toʻgʻri shartnomalar asosida sotiladigan qimmatbaho metallar hajmi doirasida ajratiladi. Iqtisodiy taraqqiyot va kambagʻallikni qisqartirish vazirligi Markaziy bank va “Oʻzbekzargarsanoati” uyushmasi bilan birgalikda 2022 va 2023-yillar uchun Qimmatbaho metallarni ishlab chiqarish boʻyicha davlat buyurtmasini shakllantirishda kechiktirib toʻlash sharti bilan sotish uchun zarur hajmdagi qimmatbaho metallar ajratilishini nazarda tutsin. 3. Shunday tartib oʻrnatilsinki, unga muvofiq 2021-yil 1-apreldan boshlab: a) zargarlik buyumlariga asillik darajasi tamgʻasi va ishlab chiqaruvchining shaxsiy tamgʻasi mexanik (zarb) yoki lazer usullari yordamida tushirishga ruxsat etiladi. Bunda zargarlik buyumlariga lazer usullari yordamida tushirilgan shaxsiy tamgʻaning haqiqiyligini tasdiqlash ishlab chiqaruvchining zimmasiga yuklanadi; b) zargarlik buyumlariga asillik darajasi tamgʻasi va ishlab chiqaruvchining shaxsiy tamgʻasi bilan tamgʻalash usuli zargarlik buyumlarini ishlab chiqaruvchilar tomonidan mustaqil belgilanadi; v) affinaj faoliyatini amalga oshirish huquqi uchun litsenziyaga ega boʻlgan yuridik shaxslarga oʻzlari ishlab chiqargan oʻlchovli yombilarni jismoniy va yuridik shaxslarga sotishga ruxsat beriladi. Bunda, yombilarni sotish narxi hisob-kitob amalga oshirilgan sanadagi London qimmatbaho metallar birjasining ertalabki fiksing narxi va Markaziy bankning kursidan kam boʻlmagan miqdorda ishlab chiqaruvchi tomonidan mustaqil belgilanadi; g) qimmatbaho metallardan va qimmatbaho (yarim qimmatbaho) toshlardan yasalgan zargarlik buyumlarini ichki va tashqi bozorlarda elektron tijorat orqali sotishga ruxsat beriladi; d) quyidagi hollarda qimmatbaho metall va qimmatbaho toshlar bilan bogʻliq boʻlgan operatsiyalarni amalga oshiruvchi shaxslar tomonidan mijozni, uning vakilini va benefitsiar mulkdorni tekshirish (ulardan shaxsini tasdiqlovchi hujjat, davlat roʻyxatidan oʻtkazilganligi toʻgʻrisidagi guvohnoma, taʼsis hujjatlari va boshqa maʼlumotlarni soʻrab olish) talab etilmaydi: naqd pulda oʻzaro hisob-kitob amalga oshirilganda operatsiyaning umumiy summasi bazaviy hisoblash miqdorining 600 baravaridan oshmagan taqdirda; operatsiyaning umumiy summasidan qatʼi nazar, oʻzaro hisob-kitob naqd pulsiz va jismoniy shaxslarning plastik kartalari orqali amalga oshirilganda. Bunda, mijoz, uning vakili va benefitsiar mulkdorning jinoiy faoliyatdan olingan daromadlarni legallashtirishga va terrorizmni moliyalashtirishga aloqadorligi haqida asoslangan shubhalar mavjud boʻlgan holatlarda operatsiyaning summasi va toʻlov shaklidan qatʼi nazar, mijozni, uning vakilini va benefitsiar mulkdorni tekshirish choralari koʻrilishi lozim. 5. Belgilansinki, “Oʻzmilliybank” AJ tomonidan mazkur qarorning 4-bandida belgilangan mablagʻlar hisobidan zargarlik buyumlarini ishlab chiqaruvchilarga ishlab chiqarish ehtiyojlari uchun asbob-uskuna, ehtiyot qismlari va xom ashyo xarid qilish, aylanma mablagʻlarini toʻldirish maqsadida kuyidagi shartlarda mikrokreditlar ajratiladi: 300 million soʻmgacha boʻlgan miqdorda 3 yil muddatga, 6 oygacha imtiyozli davr bilan; qonunchilik hujjatlarida nazarda tutilgan taʼminot turlari asosida. 6. Bandlik va mehnat munosabatlari vazirligi “Oʻzbekzargarsanoati” uyushmasi bilan birgalikda: “Oʻzbekzargarsanoati” uyushmasining asoslangan buyurtmalariga asosan Qoraqalpogʻiston Respublikasi, viloyatlar va Toshkent shahridagi “Ishga marhamat” monomarkazlari va kasb-hunarga oʻqitish markazlarida hamda “ustoz-shogird” uslubida zargarlik sohasida talab yuqori boʻlgan yoʻnalishlar boʻyicha zamonaviy koʻnikmalar asosida yoshlar uchun oʻquv kurslar tashkil etilishini; zargarlik sohasidagi zamonaviy va innovatsion texnologiyalardan foydalanishga oʻrgatish jarayonlariga ishlab chiqaruvchi tashkilotlar vakillari va ulardan foydalanish koʻnikmalariga ega malakali mutaxassislar jalb etilishini taʼminlasin. 7. 2021 — 2023-yillarda zargarlik buyumlarini ishlab chiqarish, yosh mutaxassislarni tayyorlash va yaratiladigan yangi ish oʻrinlarining maqsadli parametrlari 1-ilovaga muvofiq tasdiqlansin. Iqtisodiy taraqqiyot va kambagʻallikni qisqartirish vazirligi, Bandlik va mehnat munosabatlari vazirligi, “Oʻzbekzargarsanoati” uyushmasi ushbu bandda nazarda tutilgan maqsadli parametrlarga toʻliq va oʻz vaqtida erishilishi boʻyicha zarur chora-tadbirlarni amalga oshirsin. 8. Moliya vazirligi Davlat soliq qoʻmitasi bilan birgalikda 2021-yil 1-mayga qadar Soliq kodeksiga quyidagilarni nazarda tutuvchi oʻzgartirish va qoʻshimchalarni kiritish toʻgʻrisidagi qonun loyihasini ishlab chiqib, Vazirlar Mahkamasiga kiritilishini taʼminlasin: qimmatbaho metallarni ishlab chiqarishda hosil boʻladigan parchalarni va chiqindilarni, qimmatbaho metallarning oʻlchov plastinalari va granulalari, qimmatbaho va yarim qimmatbaho toshlar, qimmatbaho metallar va qimmatbaho toshlardan yasalgan yarim tayyor mahsulotlarni realizatsiya qilish boʻyicha aylanmani qoʻshilgan qiymat soligʻidan ozod etish; 2023-yil 1-martga qadar “Oʻzbekzargarsanoati” uyushmasiga aʼzo boʻlgan zargarlik buyumlarini ishlab chiqaruvchi yakka tartibdagi tadbirkorlarga “Hunarmand” uyushmasi aʼzolari uchun berilgan soliq imtiyozlarini tatbiq etish. 9. Buxoro, Samarqand, Namangan va Fargʻona viloyatlari hokimliklari Buxoro, Samarqand, Namangan va Qoʻqon shaharlari hududlarida joylashgan yirik bozorlarning zargarlik buyumlarini chakana sotishga ixtisoslashgan savdo rastalari oʻrnida milliy brend asosida ishlab chiqariladigan zargarlik buyumlarining zamonaviy koʻrgazma-savdo doʻkonlari va zargarlik savdo-ishlab chiqarish markazlarini tashkil etish choralarini koʻrsin. 10. Investitsiyalar va tashqi savdo vazirligi, Iqtisodiy taraqqiyot va kambagʻallikni qisqartirish vazirligi Oʻzbekiston milliy zargarlik brendini jahonga tanitish maqsadida 2021-yilda Dubay (BAA) shahrida oʻtkazilishi rejalashtirilgan “World Expo — 2021”, keyinchalik xorijiy davlatlarda tashkil etiladigan barcha nufuzli koʻrgazmalar doirasida zargarlik buyumlari ishlab chiqaruvchilarning mahsulotlari namoyish etilishini tashkil etsin. 11. Belgilansinki, 2023-yil 1-yanvarga qadar zargarlik buyumlari ishlab chiqaruvchilarning xalqaro koʻrgazmalarda ishtirok etish bilan bogʻliq xarajatlari Investitsiyalar va tashqi savdo vazirligi huzuridagi Eksportni ragʻbatlantirish agentligi tomonidan kompensatsiya qilinadi. Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasiga mazkur bandda nazarda tutilgan kompensatsiya berishning vaqtinchalik tartibini tasdiqlash vakolati berilsin. 12. Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qaroriga 2-ilovaga muvofiq qoʻshimcha va oʻzgartirishlar kiritilsin. 13. Iqtisodiy taraqqiyot va kambagʻallikni qisqartirish vazirligi Moliya vazirligi, manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 14. Mazkur qaror ijrosini samarali tashkil etishga masʼul va shaxsiy javobgar etib Bosh vazir oʻrinbosari J.A. Qoʻchqorov va moliya vaziri T.A. Ishmetov belgilansin. Qaror ijrosi uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. T/r Hududlar boʻyicha Zargarlik buyumlarini ishlab chiqarish (kg) Zargarlik buyumlarini ishlab chiqarish boʻyicha yosh mutaxassislarni tayyorlash (nafar) 2021 — 2023-yillarda yaratiladigan yangi ish oʻrinlari 2021 — 2023-yillarda jami Tilla buyumlar Kumush buyumlar “Ishga marhamat” mono-markazlari va kasb-hunarga oʻqitish markazlarida “Ustoz-shogird” usulida jami tilla buyum kumush buyum 2021-y. 2022-y. 2023-y. 2021-y. 2022-y. 2023-y. jami 2021-y. 2022-y. 2023-y. jami 2021-y. 2022-y. 2023-y. 1. Qoraqalpogʻiston Respublikasi 580 380 200 80 120 180 50 65 85 120 30 30 60 1 230 150 330 750 1 350 2. Andijon 714 475 239 100 150 225 60 78 101 180 30 60 90 1 570 170 500 900 1 750 3. Buxoro 1 032 713 319 150 225 338 80 104 135 270 60 90 120 2 460 300 660 1 500 2 730 4. Jizzax 317 238 80 50 75 113 20 26 34 120 30 30 60 820 100 220 500 940 5. Qashqadaryo 580 380 200 80 120 180 50 65 85 210 30 60 120 1 480 180 400 900 1 690 6. Navoiy 317 238 80 50 75 113 20 26 34 120 30 30 60 820 100 220 500 940 7. Namangan 1 349 950 399 200 300 450 100 130 169 270 60 90 120 2 800 300 800 1 700 3 070 8. Samarqand 1 666 1 188 479 250 375 563 120 156 203 300 60 90 150 2 460 300 660 1 500 2 760 9. Sirdaryo 270 190 80 40 60 90 20 26 34 120 30 30 60 820 100 220 500 940 10. Surxondaryo 540 380 160 80 120 180 40 52 68 180 30 60 90 1 470 170 400 900 1 650 11. Toshkent 492 333 160 70 105 158 40 52 68 180 30 60 90 1 700 200 500 1 000 1 880 12. Fargʻona 580 380 200 80 120 180 50 65 85 210 60 60 90 1 770 170 700 900 1 980 13. Xorazm 580 380 200 80 120 180 50 65 85 180 30 60 90 1 670 170 600 900 1 850 14. Toshkent sh. 5 795 3 800 1 995 800 1 200 1 800 500 650 845 570 150 180 240 5 400 600 1 700 3 100 5 970 Jami 14 811 10 023 4 788 2 110 3 165 4 748 1 200 1 560 2 028 3 030 660 930 1 440 26 470 3 010 7 910 15 550 29 500 Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qaroriga 1-ilovaning rus tili matnida: “7101”, “7102”, “7103” va “7104” pozitsiyalarining “Stavka poshlini (v % ot tamojennoy stoimosti tovara ili v dollarax SSHA za yed. izm.)” ustunidagi “10” raqami “*” belgisi bilan toʻldirilsin; “7210 49 000 0” va “7210 70 800 0” pozitsiyalarining “Stavka poshlini (v % ot tamojennoy stoimosti tovara ili v dollarax SSHA za yed. izm.)” ustunidagi “10*” soʻzlari “10**” soʻzlari bilan almashtirilsin; izoh quyidagi tahrirda bayon etilsin: